CELEX: C2007/183/07
Language: ro
Date: 2007-08-04 00:00:00
Title: Cauza C-259/05: Hotărârea Curții (Camera întâi) din 21 iunie 2007 (cerere având ca obiect pronunțarea unei hotărâri preliminare formulată de Rechtbank te Rotterdam — Țările de Jos) — Acțiune penală împotriva Omni Metal Service (Regulamentul (CEE) nr. 259/93 — Deșeuri — Cabluri compuse din cupru și PVC — Exportul în China în scopuri de valorificare — Cod GC 020 — Deșeu mixt — Combinație de două substanțe cuprinse în lista verde de deșeuri — Neincluderea acestui deșeu mixt în lista respectivă — Consecințe)

4.8.2007   
            
            
               RO
            
            
               Jurnalul Oficial al Uniunii Europene
            
            
               C 183/5
            
         Hotărârea Curții (Camera întâi) din 21 iunie 2007 (cerere având ca obiect pronunțarea unei hotărâri preliminare formulată de Rechtbank te Rotterdam — Țările de Jos) — Acțiune penală împotriva Omni Metal Service
   (Cauza C-259/05) (1)
   
   (Regulamentul (CEE) nr. 259/93 - Deșeuri - Cabluri compuse din cupru și PVC - Exportul în China în scopuri de valorificare - Cod GC 020 - Deșeu mixt - Combinație de două substanțe cuprinse în lista verde de deșeuri - Neincluderea acestui deșeu mixt în lista respectivă - Consecințe)
   (2007/C 183/07)
   Limba de procedură: olandeza
   Instanța de trimitere
   Rechtbank te Rotterdam
   Partea din acțiunea principală
   Omni Metal Service
   Obiectul
   Cerere având ca obiect pronunțarea unei hotărâri preliminare — Rechtbank te Rotterdam — Interpretarea Regulamentului (CEE) nr. 259/93 al Consiliului din 1 februarie 1993 privind supravegherea și controlul transporturilor de deșeuri în interiorul, la intrarea și ieșirea din Comunitatea Europeană (JO L 30, p. 1) — Resturi de cabluri având un diametru de 15 cm compuse din diferite substanțe care trebuie să fie sau nu considerate drept resturi de ansambluri electronice în sensul codului GC 020 din lista verde de deșeuri prevăzută la anexa II din regulamentul menționat — Posibilitatea de a transporta aceste deșeuri fără procedură de notificare sau necesitatea de a le transporta separat
   Dispozitivul
   
               1)
            
            
               Codul GC 020 din lista verde de deșeuri prevăzută la anexa II din Regulamentul (CEE) nr. 259/93 al Consiliului din 1 februarie 1993 privind supravegherea și controlul transporturilor de deșeuri în interiorul, la intrarea și ieșirea din Comunitatea Europeană, astfel cum a fost modificat de Regulamentul (CE) nr. 2557/2001 al Comisiei din 28 decembrie 2001, trebuie interpretat în sensul că include cabluri, numai cu condiția ca acestea să provină din ansambluri electronice.
            
         
               2)
            
            
               Regulamentul nr. 259/93, astfel cum a fost modificat de Regulamentul nr. 2557/2001, trebuie interpretat în sensul că împrejurarea că un deșeu compozit combină două substanțe incluse, și una, și cealaltă, în lista verde de deșeuri prevăzută la anexa II din acest regulament nu are drept consecință faptul că regimul instituit în temeiul regulamentului respectiv, referitor la deșeurile incluse în această listă, se aplică cu privire la deșeul compozit respectiv.
            
         
      (1)  JO C 243, 1.10.2005.